|  |  |  |
| --- | --- | --- |
|  | | |
|  |  |  |
| BILAG 2 – Hovedaftale | | |
|  | | |

Hovedaftale

FFH50

**Indholdsfortegnelse**

[1. PARTERNE 3](#_Toc51335369)

[2. BAGGRUND OG FORMÅL 4](#_Toc51335370)

[3. AFTALEGRUNDLAG 4](#_Toc51335371)

[4. AFTALENS OMFANG 4](#_Toc51335372)

[5. AFTALENS VARIGHED OG OPHØR 5](#_Toc51335373)

[6. RÅDGIVERS PERSONALE 5](#_Toc51335374)

[7. PRISER OG VILKÅR 6](#_Toc51335375)

[8. METODIK OG KVALITET 6](#_Toc51335376)

[9. FORMATER OG PROCEDURER 6](#_Toc51335377)

[10. OFFENTLIGE PÅBUD MV. 7](#_Toc51335378)

[11. OVERDRAGELSE 7](#_Toc51335379)

[12. MISLIGHOLDELSE 7](#_Toc51335380)

[13. ERSTATNING 8](#_Toc51335381)

[14. FORSIKRING 8](#_Toc51335382)

[15. FORCE MAJEURE 9](#_Toc51335383)

[16. FORTROLIGHED OG TAVSHEDSPLIGT 9](#_Toc51335384)

[17. HÆFTELSE FOR TAB 10](#_Toc51335385)

[18. LOVVALG OG VÆRNETING 10](#_Toc51335386)

[19. ÆNDRINGER I LOV 11](#_Toc51335387)

[20. UNDERSKRIFTER 11](#_Toc51335388)

# PARTERNE

* 1. Denne aftale (herefter benævnt ”Aftalen”) er den xx 2020 indgået mellem:

VEKS, Vestegnens Kraftvarmeselskab I/S

CVR-nr.: 69 33 04 28

Roskildevej 175

2620 Albertslund

(herefter benævnt ”VEKS”)

og

[Indsæt navn]

[Indsæt CVR-nr.]

[Indsæt adresse]

[Indsæt postnummer og by]

(herefter benævnt ”Rådgiver”)

VEKS og Rådgiver er i det følgende sammen benævnt ”Parterne” og hver for sig ”Part”

## Kontaktpersoner hos VEKS

[Indsæt navn]

[Indsæt tlf.nr.]

[Indsæt e-mailadresse]

og

[Indsæt navn]

[Indsæt tlf.nr.]

[Indsæt e-mailadresse]

## Kontaktperson hos Rådgiver

Rådgiver skal udpege en overordnet ansvarlig (”one point of entry”) for analyseopgaven, der også vil fungere som ansvarlig kontaktperson for alle spørgsmål vedrørende opgaven. Rådgivers skal være bemyndiget til at indgå bindende aftaler i relation til analysen samt have den fornødne indsigt i analysens indhold:

[Indsæt navn på kontaktperson]

[Indsæt tlf.nr.]

[Indsæt e-mailadresse]

# BAGGRUND OG FORMÅL

* 1. Aftalen er indgået mellem VEKS og Rådgiver efter afholdelse af en tilbudsindhentning i overensstemmelse med udbudslovens afsnit V om offentlige indkøb under tærskelværdierne uden klar grænseoverskridende interesse.
  2. Aftalen fastlægger rammen og vilkårene for Rådgivers levering i relation til de aftalte analyseopgaver for VEKS på vegne af FFH50 projektet.

# AFTALEGRUNDLAG

* 1. For Aftalen gælder nedenstående dokumenter i prioriteret rækkefølge. I tilfælde af modstrid mellem dokumenterne angivet i punkterne nedenfor gælder dokumenterne i det højest prioriterede punkt forud for det lavere prioriterede. Dokumenterne i et lavere prioriteret punkt kan dog udfylde, uddybe eller supplere dokumenterne i et højere prioriteret punkt:
* Nærværende aftale
* Vilkår og betingelser for tilbudsindhentningen med bilag:
  + Beskrivelse af analyseopgave 1A – 1F
  + Tro og love-erklæring
* Almindelige bestemmelser for teknisk rådgivning og bistand ABR18
* Rådgivers tilbud

# AFTALENS OMFANG

* 1. Aftalen omfatter den/de til hovedaftalen tilhørende analyseopgaver der findes i Bilag 1A -1F.

# AFTALENS VARIGHED OG OPHØR

## Varighed

* + 1. Aftalen træder i kraft den xx 2020 og udløber automatisk når analysen er afleveret på den aftalte dato.
    2. Ønsker VEKS at forlænge Aftalen, skal dette meddeles Rådgiver senest [dato].
  1. Opsigelse
     1. VEKS kan bringe Aftalen til ophør med et varsel på 14 dage til udgangen af en måned.
     2. Rådgiver kan bringe Aftalen til ophør med et varsel på 6 måneder til udgangen af en måned.
  2. Fortrolighed
     1. Fortrolighedsforpligtelsen, jf. pkt. 16, vedbliver at være i kraft uden tidsbegrænsning i tilfælde af Aftalens udløb, opsigelse eller ophævelse.

# RÅDGIVERS PERSONALE

* 1. Rådgivers medarbejdere skal være fagligt velkvalificerede og opfylde de krav, der er stillet i udbudsmaterialet.
  2. Al rapportering og kommunikationen med VEKS skal foregå på dansk.
  3. Rådgiver er forpligtet til at anvende de i tilbuddet angivne nøglemedarbejdere.
  4. Såfremt Rådgiver udskifter en nøglemedarbejder, der er tilknyttet opfyldelsen af Aftalen, skal denne erstattes med en medarbejder med tilsvarende kvalifikationer. Udskiftning af en medarbejder kan kun ske efter VEKS’s forudgående skriftlige godkendelse og efter forevisning af CV. Dette gælder uanset årsagen til en given medarbejders udskiftning, dog ikke hvis en medarbejder i en begrænset periode har lovligt forfald, herunder i forbindelse med sygdom.

## Udskiftning af nøglemedarbejdere uden VEKS’s forudgående skriftlige godkendelse betragtes som væsentlig misligholdelse, jf. pkt. 13.6.

* 1. Såfremt VEKS oplever samarbejdsproblemer med en bestemt person hos Rådgiver, er Rådgiver på VEKS’s anmodning forpligtet til ikke at anvende den pågældende person i forbindelse med ydelser til VEKS i den resterende del af aftaleperioden og finde en erstatning med tilsvarende kvalifikationer.

# PRISER OG VILKÅR

## Priser og vilkår fremgår af udbudsmaterialet og Rådgivers tilbud.

## Rådgiver kan ikke opkræve nogle former for ekstra honorar, gebyrer eller andre omkostninger ud over der fastlagte budget i analyseopgaven.

* 1. Rådgiveropgaverne betales i tre lige store rater. Betaling af 2. rate sker ved delprojektlederens godkendelse mens 3. rate betales når leverancen er godkendt i styregruppen.

# METODIK OG KVALITET

* 1. Rådgiver er forpligtet til at efterleve den i tilbuddet beskrevne metodik og kvalitet ved udførelsen af analyseopgaven til VEKS, herunder tage udgangspunkt i det vidensgrundlag, som fremgår af delopgavebeskrivelserne.

# FORMATER OG PROCEDURER

## Rådgiver er forpligtet til at leve op til de i tilbuddet beskrevne krav til analysens formater og procedurer, herunder krav til afholdelse af antal møder med arbejdsgruppen.

* 1. Rådgiver er desuden forpligtet til løbende at informere arbejdsgruppen om analysens fremdrift og retning.

# OFFENTLIGE PÅBUD MV.

## Rådgiver er på aftaletidspunktet og i hele aftaleperioden forpligtet til at overholde alle EU-forordninger, love, bekendtgørelser, myndighedskrav og regler/påbud, som naturligt henhører under det pågældende arbejdsområde.

## Overtrædelse af disse bestemmelser vil blive betragtet som væsentlig misligholdelse, jf. pkt. 13.6.

# OVERDRAGELSE

## Rådgiver er ikke berettiget til helt eller delvist at overdrage sine forpligtelser og/eller rettidigheder i henhold til Aftalen uden VEKS’s forudgående skriftlige samtykke.

# MISLIGHOLDELSE

## Hvor ikke andet følger af bestemmelserne i Aftalen, gælder dansk rets almindelige regler og beføjelser i anledning af en Parts misligholdelse, herunder reglerne om adgang til ophævelse, afhjælpning og erstatning.

## Der foreligger misligholdelse, hvis Rådgiver ikke opfylder sine forpligtelser i medfør af Aftalen, eller hvis Rådgivers ydelser i øvrigt ikke svarer til det, som VEKS med rimelighed kan forvente.

## Foreligger der misligholdelse, skal Rådgiver uden ugrundet ophold skriftligt meddele VEKS dette. Meddelelsen skal angive misligholdelsens karakter samt årsagen hertil. Rådgiver skal ved samme lejlighed underrette VEKS om, hvad der vil blive gjort for at afhjælpe misligholdelsen, og hvad Rådgiver vil gøre for at undgå, at tilsvarende misligholdelser indtræder i fremtiden.

## VEKS kan stille krav til den måde, hvorpå misligholdelsen skal bringes til ophør, og til de skridt, der skal tages for at undgå tilsvarende misligholdelse fremover.

* 1. Hvis Rådgiver gør sig skyldig i væsentlig misligholdelse af Aftalen er VEKS berettiget til helt eller delvist at ophæve Aftalen. Det er dog en betingelse for en sådan ophævelse, at (i) der gives en forudgående skriftlig meddelelse om, at VEKS ønsker at påberåbe sig væsentlig misligholdelse, og (ii) at misligholdelsen ikke er udbedret senest 7 dage efter VEKS’s fremsendelse af en sådan meddelelse.
  2. Til Rådgivers væsentlige misligholdelse henregnes følgende forhold, som dog ikke udgør en udtømmende oplistning:
* Rådgivers gentagne overtrædelser af forpligtelser i Aftalen, herunder udskiftning af tilbudte nøglemedarbejdere uden VEKS’s forudgående skriftlige godkendelse, jf. pkt. 6.
* Rådgivers overtrædelse af gældende EU-forordninger, love, bekendtgørelser, myndighedskrav og regler/påbud for det pågældende arbejdsområde, jf. pkt. 10.
* Rådgivers konkurs, insolvens, rekonstruktion eller likvidation.
* Rådgivers endelige idømmelse for overtrædelse af reglerne om hvidvask eller andre strafbare forhold.
  1. Såfremt der foreligger en væsentlig misligholdelse fra VEKS’s side, gælder ovenstående regler i samme omfang for Rådgivers ophævelse af kontrakten som for VEKS.

# ERSTATNING

* 1. I tilfælde af Rådgivers misligholdelse af vilkårene i Aftalen, skal Rådgiver kompensere VEKS for dennes direkte og indirekte tab efter dansk rets almindelige regler.
  2. Ophæves aftalen som følge af Rådgivers væsentlige misligholdelse, er Rådgiver forpligtet til at erstatte VEKS de hermed forbundne udgifter, herunder merudgifter, der knytter sig til et samarbejde med en anden rådgiver. Kravet opgøres i overensstemmelse med dansk rets almindelige regler.

# FORSIKRING

* 1. Rådgiver skal have sædvanlig professionel ansvarsforsikring og erhvervsansvarsforsikring. Omkostninger forbundet med oprettelse og opretholdelse af disse forsikringer er VEKS uvedkommende.

# FORCE MAJEURE

## I tilfælde af force majeure, herunder pandemi, strejke og lockout samt karantæne/isolation fra nationale myndigheder, som forhindrer opfyldelse, bortfalder Parternes forpligtelser i det omfang og så længe force majeure er til stede.

## Den af Parterne, der ønsker at påberåbe sig force majeure, skal give den anden Part meddelelse herom skriftligt, så snart force majeure kendes eller konstateres, medmindre force majeure i sig selv umuliggør meddelelsen.

## Ved force majeure, der er forårsaget af strejke og/eller lockout eller anden konflikt, er Parterne berettiget til at hæve Aftalen.

# FORTROLIGHED OG TAVSHEDSPLIGT

* 1. Aftalen er fortrolig, og ingen af Parterne må offentliggøre Aftalen eller dens vilkår uden forudgående skriftlig godkendelse fra den anden Part. Medmindre andet følger af lov, dom eller bindende myndighedsafgørelse, må Parterne ikke videregive oplysninger til tredjemand om Aftalen.
  2. Navnet på VEKS samt navne, der kan forveksles hermed, må ikke være genstand for annoncering, bruges fx som referencer eller på anden måde henvises til uden VEKS’s forudgående, skriftlige samtykke.
  3. Rådgiver er underlagt en streng fortrolighedsforpligtelse i relation til de oplysninger, som Rådgiver får om medarbejdere i forbindelse med udførelsen af de under Aftalen omfattede ydelser i FFH50 projektet. Denne forpligtelse medfører, at Rådgiver skal fastsætte tilstrækkelige procedurer, der gør, at kun de medarbejdere ved Rådgiver, der har brug herfor, har adgang til personfølsomme oplysninger om medarbejdere i FFH50 projektet. VEKS kan til enhver tid kræve oplysninger herom og relevant dokumentation herfor fra Rådgiver.
  4. Rådgiver er forpligtet til at holde al materiale og information udvekslet mellem Parterne i forbindelse med samarbejdet strengt fortroligt og på ingen måde offentliggøre eller udlevere sådan information - eller nogen del deraf - til tredjeparter. Hvis Parterne eventuelt måtte være i tvistforhandlinger eller anden konfliktsituation, forpligter Rådgiver sig til at holde denne strengt fortroligt.
  5. Rådgiver er forpligtet til at pålægge sine ansatte og eventuelle underleverandører en tilsvarende tavshedspligt. Tavshedspligten gælder også efter udløbet af aftaleperioden, jf. pkt. 5.
  6. FFH50 projektet erhverver fuldt ejerskab til resultater og data i projektet og Rådgiver må kun bruge disse efter aftale med projektet.
  7. Uanset ovenstående er VEKS dog altid forpligtet til at efterleve reglerne i forvaltningsloven og offentlighedsloven om offentlighed i forvaltningen. Af denne årsag gælder ovennævnte bestemmelser om manglende offentliggørelse ikke, hvis tredjemand forlanger og får medhold i begæring om aktindsigt i hele/dele af Aftalen i henhold til forvaltningslovens eller offentlighedslovens almindelige regler om aktindsigt.

# HÆFTELSE FOR TAB

* 1. Rådgiver er ikke ansvarlig for driftstab, avancetab eller andet indirekte tab som VEKS måtte have som følge af brug af Rådgivers ydelser.

# LOVVALG OG VÆRNETING

* 1. Aftalen og kontrakter under Aftalen er undergivet dansk ret.
  2. Alle tvister, herunder ethvert spørgsmål om forståelse og fortolkningen af Aftalen, dens indhold, omfang, ophør eller opfyldelse, skal så vidt muligt løses mellem Parterne i mindelighed gennem forhandling.
  3. Hvis Parterne er enige herom, kan der inddrages en uvildig mægler til løsning af tvisten. Udgiften til mægleren afholdes af Parterne i fællesskab.
  4. Hvis der ikke ved forhandling (eller ved mægling) kan opnås en løsning, afgøres tvisten til endelig og bindende afgørelse ved voldgift i København i overensstemmelse med de for voldgiftsretten fastsatte regler herom, som er gældende ved indledning af voldgiftssagen.
  5. Medmindre andet aftales mellem Parterne, sammensættes voldgiftsretten af 1 medlem af voldgiftsrettens præsidium samt 2 sagkyndige, som efter sagens beskaffenhed udpeges af voldgiftsnævnet for hvert enkelt tilfælde.

# ÆNDRINGER I LOV

## Såfremt der i aftaleperioden sker ændringer af EU-forordninger, love, bekendtgørelser, myndighedskrav, regler/påbud og regulativer mv., der på væsentlige områder ændrer kravene til Rådgivers indsats, kan der optages forhandling herom mellem parterne.

## Tilsvarende gælder, såfremt VEKS af strukturmæssige årsager ændrer den udbudte opgave/ydelse væsentligt, og dette ikke er i strid med udbudsreglerne.

# UNDERSKRIFTER

Aftalen printes og underskrives i to eksemplarer (én til hver Part)

Sted: Sted:

Dato Dato:

|  |  |  |
| --- | --- | --- |
| For VEKS: [Navn] |  | For Rådgiver: [Navn] |